3666389e2142013f4dd10d33e964280f

Esselamu alejkum


Da li ima neke povezanosti ***[hadis](https://pitajucene.com/search/Hadis/questions/ "Pretraži pitanja o hadisima")*** da je Allah zapisao sve šta će se desiti 50 hiljada godina prije nego što smo stvoreni, dok je Arš bio na vodi sa hadisom da ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan traje isto 50 hiljada godina?


* 
* 
* 
* 
* 
* 
* 

 
Da li ima veze zapisivanje svega 50 hiljada godina unaprijed sa trajanjem Sudnjeg dana 50 hiljada godina?
pitajucene.com
2021.31

Ve alejkumus selamu ve rahmetullahi…


Ne vidim vezu ili povezanost između ovih predanja, koja govore o zapisivanju i određivanju sudbine ljudima, na 50.000 godina prije stvaranja nebesa i Zemlje, sa hadisom o trajanju Dana vjere ili Dana kijameta i polaganja računa, koji će po tom hadisu također trajati 50.000 godina.


U islamu se određeni brojevi ponavljaju i imaju svoj smisao i značaj. Tako je 7 ajeta Fatihe SEBUN MINEL MESANI, kako ih Allah spominje u Kur’anu.


Također, spominje se broj 12, kao broj plemena Benu Israila, Musaovog, as, naroda ISNA AŠERE NEQIBA.


Potom broj četrdeset također je značajan i zastupljen. Četrdeset godina je Musaov, as, narod lutao pustinjom.


Također, broj hiljadu, u suri Sedžde, kada se govori o Allahovom emru…ELFE SENETIN MIMMA TEUDDUN.


Gospodar Uzvišeni je Mudar, i ovi brojevi su dio Njegove mudrosti koju ljudi ponekad mogu dokučiti, samo Allahovom voljom i Njegovim izunom, a najčešće ne mogu, da bi im Allah pokazao Svoju moć i ***[znanje](https://pitajucene.com/search/znanj/questions/ "Pretraži pitanja o znanju")***, kao što je npr. kod tzv. Isprekidanih harfova EL HURUFU MUNQATIATU, kojima započinje 29 kur’anskih sura.


Uzvišeni Allah najbolje zna.


